Psi laju, vetar nosi
<s>Psi laju, vetar nosi je srpska humoristička TV serija snimana i prikazana tokom 2017. godine.</s>

<s>Radnja</s>

<s>Autor svoju priču smešta u Ostružnicu, Rakovicu, Resnik, Sremčicu, Grocku, Orlovaču i ostala gradska i prigradska naselja, stavljajući u epicenatar naše pažnje male, obične ljude, koji su se, igrom slučaja, nasukali se na obode metropole da tu potraže sreću.</s><s>Nošeni željom za boljim životom, simpatični, dragi, dobronamerni i nadasve komični, u događajima koji su često na ivici apsurda i bizarnosti, naši protagonisti se, tragajući za egzistencijom, sreću sa mnogim iskušenjima, izazovima, radostima i razočarenjima.</s>

<s>Glavni junak priče je Kostadin Stavrić-Stavra (Tihomir Stanić), sitni prevarant, snalažljiv i domišljat, na prvi pogled prek i nezgodan, u duši dobronameran.</s><s>On živi u Ostružnici, nadomak Beograda i preživljava radeći sve i svašta.</s><s>Sve njegove "poslovne" prilike, kombinacije i aranžmani su na ivici zakona.</s><s>Ipak, on nije kriminalac, već samo čovek koji pokušava da prehrani porodicu.</s><s>Stavra prodaje šasije automobila koje skuplja sa obližnjeg autoputa, taksira na divlje, topi i pretapa sveće sa groblja, snalazi se kroz život, često upadajući u neprilike i probleme zbog svoje nepromišljenosti.</s><s>Sa njim živi stara majka, baka nana (Mira Banjac), njegova žena Grozdana (Anita Mančić), mlađi brat zanesenjak i pesnik Razvigor (Boris Milivojević), šurak SUBNOR-ovac Gostimir (Milenko Pavlov) i dva sina, stariji Tomče (Nenad Heraković) i mlađi, nasledik, u kog se polažu sve nade, Hrana (Marko Pavlović).</s><s>Stavra ima još dva brata - Mika Armonika (Marko Živić) je harmonikaš, muzikant, a Stojke zvani Gladiola (Radoš Bajić), vlasnik preduzeća za pogrebne usluge i restorana za parastose i glava familije Stavrić.</s>

<s>Uloge</s>

<s>Reference</s>

<s>Spoljašnje veze 
 Psi laju vetar nosi na sajtu Imdb</s>

<s>Srpske TV-serije
Humoristične serije</s>

